



**Naslov:** **U čast tjednu mozga**

**Autor scenarija poučavanja:** Sonja Šare

**Predmet:** Profesionalna komunikacija u sestrinstvu

**Razred:**  3a

**Nastavna tema**: Odnos medicinska sestra/medicinski tehničar i pacijent

 Komunikacija s javnošću

**Razina izvedbene složenosti:** srednja

Vrijeme potrebno za izradbu i prezentaciju: 4 sata vježbi i 1 nastavni sat teorije za prezentaciju istraživanja i radionicu Vježbajmo mozak zajedno

**Ključni pojmovi:** mozak, pamćenje, vježbe, komunikacija, javnost, nastup, mediji

**Korelacije, interdisciplinarnost i međupredmetne teme:** Anatomija i fiziologija, Etika u sestrinstvu, Zdravstvena njega opća,Psihologija, Građanski odgoj, Uporaba informacijske i komunikacijske tehnologije, Osobni i socijalni razvoj, Zdravlje, Učiti kako učiti

**Ishodi učenja:** 



* Prepoznati ključne komunikacijske vještine potrebne za uspješnu komunikaciju (A, B,C)
* Izdvojiti važne fiziološke procese u mozgu potrebne za uspješnu komunikaciju (A,B)
* Objasniti važnost promocije zdravog načina života za funkcioniranje mozga (A,B,)
* Istražiti vježbe i aktivnosti koje doprinose povoljnim funkcijama mozga (C,D)
* Argumentirati rezultate istraživanja o utjecaju vježbanja na mozak (C, D)

*\*U zagradama su navedena slova koja označavaju aktivnosti ovog scenarija poučavanja, a njihovom se realizacijom doprinosi ostvarenju pojedinog ishoda.*

**Očekivanja MPT :**

**Građanski odgoj**: goo C.4.3. Promiče kvalitetu života u zajednici (B,C,D)

**Uporaba informacijske i komunikacijske tehnologije:** učenik samostalno provodi složeno istraživanje radi rješenja problema u digitalnom okružju

Ikt.C 4.4. učenik samostalno upravlja prikupljenim informacijama (C,D)

**Osobni i socijalni razvoj:** osr B4.2. suradnički uči i radi u timu (B,C,D)

**Zdravlje**: B.4.1.A. odabire primjerene odnose i komunikaciju (A,B,C,D)

B.4.2.B. obrazlaže utjecaj zaštitnih i rizičnih čimbenika na mentalno zdravlje (A,B,C,D)

**Učiti kako učiti: uku A.4/5.1.** Učenik samostalno traži nove informacije iz različitih izvora, transformira ih u novo znanje i uspješno primjenjuje u rješavanju problema (A,B,C,D)

**Vrednovanja:**

* **za učenje: (C,D)**

Nastavnica prati aktivnosti učenika, prikupljanje podataka, unošenje podataka, analiza podataka, suradnju u timu, suradnju s nastavnicom, diskusiju o rezultatima i zaključku, daje povratnu informaciju).



LIST 1. PRAĆENJE UČENIKA (nastavnik prati učenika)

|  |  |  |  |
| --- | --- | --- | --- |
| **Učenik /ca** | **Potpuno** | **Djelomično** | **Bez suradnje** |
| Prati upute nastavnice, surađuje s nastavnicom poštujući dogovoreno vrijeme za izvršavanje zadataka.  |  |  |  |
| Prati rad ostalih učenika, izvršava povjereni zadatak u dogovorenom vremenu i surađuje s članovima grupe. |  |  |  |
| Sudjeluje u obradi podataka, diskutira na temu različitosti dobivenih podataka. |  |  |  |
| Sudjeluje u prezentaciji rezultata. |  |  |  |
| Sudjeluje u donošenju preporuka za poboljšanje mentalnog zdravlja.  |  |  |  |
| Sudjeluje u donošenju zaključka.  |  |  |  |

* **kao učenje: (E)**

**LIST 2. Samovrednovanje učenika**

|  |  |  |  |
| --- | --- | --- | --- |
| **Učenik** | **Potpuno** | **Djelomično** | **Nema aktivnosti** |
| Samostalno prepoznajem ključne promjene u životu osobe koje su posljedica slabljenja kognitivnih funkcija |  |  |  |
| Opisujem odnos osoba prema mentalnom zdravlju  |  |  |  |
| Opisujem funkciju mozga |  |  |  |
| Povezujem fiziološke funkcije mozga i aktivnosti  |  |  |  |
| Istražujem literaturu prema smjernicama |  |  |  |
| Uspoređujem dobivene rezultate s rezultatima ostalih članova skupine |  |  |  |
| Pripremam i prezentiram rezultate  |  |  |  |

* **naučenog: (A,B,C,D…)**

Za nastavnu temu je predviđena pisan provjera znanja prema Vremeniku pisanih provjera sukladno Pravilniku o načinima, postupcima i elementima vrednovanja učenika u osnovnoj i srednjoj školi (NN82/2019)

*\*U zagradama su navedena slova koja označavaju aktivnosti ovog scenarija poučavanja, a njihovom se realizacijom doprinosi ostvarenju pojedinog ishoda.*

**PRIPREME ZA ISTRAŽIVANJE**

Nastavnica daje upute, prati rad učenika, dobivene rezultate o pretraživanju literature, daje im povratnu informaciju.

Svaki učenik bilježi podatke dobivene istraživanjem relevantne literature i unosi ih u zajednički dokument u Padlet [Dashboard (padlet.com)](https://sr.padlet.com/dashboard)

**Aktivnosti za nastavnicu:**

Osmišljava, predlaže i prezentira zadatak

Prezentira važnost obilježavanja Svjetskog dana mozga

Upućuje učenike na relevantnu literaturu

Priprema listu praćenja učenika

Priprema listu samovrednovanja

Evaluira rad učenika i daje im povratnu informaciju

**Aktivnosti za učenike**

Organiziraju vlastiti rad, upravljaju aktivnostima i vremenom

Timski surađuju

Unose prikupljene podatke u Padlet

Izrađuju poster za pano škole

Prate i uspoređuju podatke iz literature

Raspravljaju međusobno o dobivenim podacima

Prezentiraju rezultate ppt i radionicom „Vježbajmo mozak zajedno“

Sudjeluju u donošenju zaključka

Sudjeluju u samovrednovanju

**…………………………………………………………………………………………………..**

**Opis aktivnosti:**

|  |
| --- |
| **A** |

**Uvod ili gdje započeti priču o komunikaciji i mozgu**

Na početku nastavnog sata učenici s nastavnicom ponavljanju komunikacijski proces, glavne elemente komunikacijskog procesa s naglaskom na profesionalnu komunikaciju u sestrinstvu. **„Samo su četiri načina na temelju kojih komuniciramo s ljudima i oni nas procjenjuju isključivo na ta četiri načina, kroz ono što radimo, kako izgledamo, što kažemo i kako se izražavamo. „ D. Carneige**

Upravo vođeni ovim riječima odlučili smo raditi nešto posebno i obilježiti **Svjetski tjedan mozga.**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |
| --- |
| **B** |

**Što nalazimo u literaturi o mozgu?**

Nakon uvoda nastavnica predlaže učenicima pretraživanje literature u bazama podataka (Hrčak, Hrvatsko zavod za javno zdravstvo…) o anatomiji i fiziologiji mozga, ključnim centrima koje nam omogućavaju da slušamo, pamtimo, prenosimo, volimo…) Istražene podatke potrebno je spremiti i pripremiti za prezentaciju. Što nam to nudi Padlet? Možemo li zajedno raditi i istraživati. Naravno, upoznali smo sve blagodati Padleta i svoja zapažanja prenosimo svima u grupi.

|  |
| --- |
| **C** |

**Hajdemo pokazati i drugima što smo saznali**

Naučili smo dijeliti svoje znanje i dogovorili se da sve prenesemo ostalim kolegama u razredu. Pripremiti ćemo predavanje i nekoliko vježbi kako osvježiti naš mozak i pripremiti ga za dugo i neiscrpno pamćenje. Pripremili smo ppt, pripremili vježbe, pozvali goste, uvježbavali scenarij.

|  |
| --- |
| **D** |

**I NA KRAJU POKAŽIMO ŠTO ZNAMO?**

Ponedjeljak je 14 sati, prezentiramo naš mali scenarij povodom Svjetskog dana mozga. Uzbuđeni i sretni da možemo našim kolegama u razredu pokazati što smo istražili, zajedno vježbati i biti sretniji.

|  |
| --- |
| **E** |

 **SAMOVREDNOVANJE**

Učenici ispunjavaju List za samovrednovanje koji će im poslužiti u nastavku učenja, radu i odnosima prema korištenju i širenju informaicja. Istraživanje je omogućilo učenicima da se kritički odnose prema zdravom načinu života, prema vlastitom radu i odnosu u timu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Dodatna literatura, sadržaj i poveznice:**

Lončar V, Vinduška Jeftić I. Profesionalna komunikacija u sestrinstvu. Medicinska naklada Zagreb , Zagreb 2019.

Abou Aldan D. Metodika nastave zdravstvene njege. Medicinska naklada, Zagreb, 2019.

***Postupci potpore***

U razredu nema učenika s teškoćama.

Darovitim učenicima kojima je potrebno manje vremena za rješavanje zadataka osiguravam dodatno istraživanje unutar dobivenih podataka.(izrada plakat u Canva i oblak riječi)